**KOPSAVILKUMS PAR AIZSARDZĪBAS UN DROŠĪBAS JOMAS PĀRSKATU GALVENAJIEM RĀDĪTĀJIEM**

*Infografikas apraksts*

*\_\_\_\_\_\_\_\_\_\_\_*

Infografika par Aizsardzības un drošības jomas iepirkumu likuma kārtībā apkopotiem pārskatiem gada griezumā. Sākotnēji infografikā ir norādīti svarīgākie dati par iesniegto pārskatu skaitu 2021. gadā un kopējā līgumsumma *euro* bez pievienotās vērtības nodokļa (turpmāk – PVN).

Vizuāli attēloti pieci informatīvi materiāli.

Pirmās ilustrācijas apļa diagramma parāda pārskatos apkopoto virs un zem ES līgumcenu sliekšņa noslēgto līgumsummu un procentuālo īpatsvaru. Diagrammu attēls ir interaktīvi maināms, sadalot apļveida diagrammu divās krāsās: zem ES līgumcenu sliekšņa un virs ES sliekšņa rādītājos. Virs apļa diagrammas ir iespēja mainīt attēlotos rādījumus. Ir divas attēlojuma iespējas. No kreisās puses apskatāms procentuālais īpatsvars. No labās puses apskatāma noslēgtā līgumcena (*euro* bez PVN).

Otrā ilustrācija attēlo noslēgto līgumsummu sadalījumu virs un zem ES līgumcenu sliekšņa iepirkumiem pēc iepirkuma veida – būvdarbi, piegāde, pakalpojumi. Tiek attēlota viena pusapļa diagramma ar trīs krāsu efektiem. Virs diagrammas ir rādītāju maināmais logs, kurā ir iespēja mainīt diagrammas attēlojumu iepriekš minētiem rādītājiem pēc: virs ES līgumcenu sliekšņa (%), virs ES līgumcenu sliekšņa (milj. EUR), zem ES līgumcenu sliekšņa (%), zem ES līgumcenu sliekšņa (milj. EUR).

Trešā ilustrācija attēlo noslēgto līgumsummu sadalījumu virs un zem ES līgumcenu sliekšņa iepirkumiem pēc paziņojumos norādītām pazīmēm centralizēts un decentralizēts iepirkums. Tiek attēlota viena pusapļa diagramma ar diviem krāsu efektiem. Virs diagrammas ir rādītāju maināmais logs, kurā ir iespēja mainīt diagrammas attēlojumu iepriekš minētiem rādītājiem pēc: virs ES līgumcenu sliekšņa (%), virs ES līgumcenu sliekšņa (milj. EUR), zem ES līgumcenu sliekšņa (%), zem ES līgumcenu sliekšņa (milj. EUR).

Ceturtā ilustrācija attēlo TOP 5 līgumu summu sadalījumu un procentuālo īpatsvaru virs ES līgumcenu sliekšņa iepirkumiem pēc galvenajiem CPV kodiem. Tiek attēlota stabiņveida diagramma un procentuālā īpatsvara līkne. Katrs stabiņš attēlo noslēgto līgumsummu pēc piemērotā CPV koda un uz līknes attēloti CPV kodu procentuālie rādītāji. Zem attēla tiek atšifrēti visi norādītie CPV kodi.

Piektā ilustrācija attēlo pārskatos norādītos virs ES līgumcenu sliekšņa rādītājus par uzvarētāju valstisko piederību. Diagrammu attēls ir interaktīvi maināms. Virs apļa diagrammas ir iespēja mainīt attēlotos rādījumus. No kreisās puses apskatāma noslēgtā līgumcena (*euro* bez PVN). No labās puses apskatāms procentuālais īpatsvars. Apļveida diagramma attēlojas trīs krāsās pēc piegādātāju valstiskās piederības: no Latvijas, no citas ES valsts, no citas valsts.

\_\_\_\_\_\_\_\_\_\_\_\_\_\_\_\_\_

Datu avots: Publikāciju vadības sistēma

Periods: 2021. gads

Vizualizāciju sagatavoja: Iepirkumu uzraudzības birojs